Haris Mora

Haris Mora (, 1900 m. kovo 2 d. Ehavere, Terbatos apskritis – 1968 m. gegužės 2 d. Talinas) – estų archeologas, istorijos mokslų daktaras.

Biografija 
Dalyvavo Estijos nepriklausomybės kovose. 1925 m. baigė Tartu universitetą. 1938 m. istorijos mokslų daktaras, 1957 m. Estijos mokslų akademijos narys.

Nuo 1927 m. Tartu universiteto dėstytojas, 1930–1942 m. Senovės istorijos katedros archeologijos kabineto ir muziejaus vedėjas, 1940–1941 m. ir 1948–1949 m. istorijos ir filologijos fakulteto dekanas, 1944–1950 m. Archeologijos katedros vedėjas; nuo 1938 m. profesorius. 1942–1944 m. Talino istorijos muziejaus direktoriaus pavaduotojas, 1947–1957 m. Estijos mokslų akademijos archeologijos, 1958–1968 m. archeologijos ir etnografijos sektoriaus vadovas.

Mokslinė veikla 
Tyrė Baltijos šalių archeologiją ir etninę istoriją.

Bibliografija 
 Die Eisenzeit in Lettland bis etwa 500 n. Chr. (Geležies amžius Latvijoje iki 500 m.) 2 t. 1929–1938 m.
 Die Vorzeit Estlands (Estijos senovė) 1932 m.
 Pirmatnejas kopienas iekarta un agra feodala sabiedriba Latvijas PSR teritorijā (Pirmykštės bendruomenės santvarka ir ankstyvoji feodalinė visuomenė Latvijos TSR teritorijoje), 1952 m.
 Chozjajstvo i obščestvennyj stroj narodov Pribaltiki v načale XIII veka (su H. Ligiu, Pabaltijo tautų ūkis ir visuomeninė santvarka XIII a. pradžioje), 1969 m., vokiečių kalba 1970 m.

Įvertinimas 
 1920 m. – Laisvės kryžius
 1959 m., 1967 m. – Lenino premija

Literatūra 
 Harri Moora. Tallinn, 1989.

Šaltiniai 

Estijos archeologai
Estijos pedagogai
Mokslų akademijų nariai